Ir-Regolament tal-Kummissjoni (KE) Nru 2497/2001
tad- 19 ta’ Diċembru 2001
li jiftaħ u jipprovdi għall-amministrazzjoni tal-kwoti tat-tariffi tal-Komunità għal-ċertu ħut u prodotti tal-ħut li joriġinaw mir-Repubblika tal-Kroazja
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat ir-Regolament tal-Kunsill (KE) No 2248/2001 tad-19 ta’ Novembru 2001, dwar ċertu proċeduri għall-applikazzjoni ta’ Ftehim ta’ Stabilizzazzjoni u Assoċjazzjoni bejn il-Komunitajiet Ewropej u l-Istati Membri min-naħa l-waħda, u r-Repubblika tal-Kroazja min-naħa l-oħra, u li japplika Ftehim Interim bejn il-Komunità Ewropea u r-Repubblika tal-Kroazja [1] b’mod partikolari l-Artikoli 4 u 5 tiegħu,
Billi:
(1) Il-Kunsill huwa fil-proċess li jikkonkludi Ftehim ta’ Stabilizzazzjoni u Assoċjazzjoni bejn il-Komunitajiet Ewropej u l-Istati Membri, min naħa l-waħda, u r-Repubblika tal-Kroazja, minn naħa l-oħra, minn hawn ‘il quddiem imsejjaħ ‘Il-Ftehim ta’ "Stabilizzazzjoni u Assoċjazzjoni".
(2) Matul l-istennija tat-tlestija tal-proċedura neċessarja għall-konferma u dħul fis-seħħ tal-Ftehim ta’ Stabilizzazzjoni u Assoċjazzjoni, il-Kunsill huwa wkoll fil-proċess li jikkonkludi Ftehim Interim bejn il-Komunità Ewropea, minn naħa l-waħda, u r-Repubblika tal-Kroazja, minn naħa l-oħra, dwar il-kummerċ u materji relatati mall-kummerċ minn hawn ‘il quddiem imsejjaħ "Il-Ftehim Interim" li għandhu jkun applikat mill-1 ta’ Jannar 2002.
(3) Il-Ftehim Interim u l-Ftehim ta’ Stabilizzazzjoni u Assoċjazzjoni stipulati għal ċertu ħut u prodotti tas-sajd li joriġinaw mill-Kroazja jista’ jkun importat fil-Komunità, fil-limiti tal-kwoti tat-tariffi tal-Komunità, b’ rata ta’ dazju mnaqqsa jew rata zero.
(4) Il-kwoti tat-tariffi pprovduti fil-Ftehim Interim u fil-Ftehim ta’ Stabilizzazzjoni u Assoċjazzjoni huma annwali u huma ripetuti għal perjodi mhux determinat.Il-Kummissjoni għandha tadotta l-miżuri ta’ implimentazzjoni għall-ftuħ u l-amministrazzjoni tal-kwoti tat-tariffi tal-Komunità.
(5) Regolament tal-Kummissjoni (KEE) Nru 2454/93 tat-2 ta’ Lulju 1993 li jesiġi d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi il-Kodiċi Doganali tal-Komunità [2], kif emendat l-aħħar bir-Regolament (KE) No 993/2001 [3], stabbilixxa kodiċi għar-Regoli ta’ ġestjoni u kwoti tat-tariffi ddisinjati għall-użu ta’ ordni kronoloġiku tad-dati u dikjarazzjonijiet tad-doganali.
(6) Kura partikolari għandha tingħata biex tiżgura li l-importaturi kollha tal-Komunità għandhom aċċess ugwali u kontinwu għall-kwoti tat-tariffi u li r-rati stabbiliti għall-kwoti huma applikati bla waqfien għall-kumm importazzjoni tal-prodotti kkonċernati fl-Istati Membri kollha sakemm jispiċċaw il-kwoti Biex tiżgura l-efficjenza ta’ amministrazzjoni komuni ta’ dawn il-kwoti, m’hemmx ostaklu għall-awtorizzazzjoni lill-Istati Membri li jiġbru mill-kwoti il-kwantitajiet neċessarji li jikkorrispondu għal dawn l-importazzjonijiet attwali madankollu, dan il-metodu ta’ amministrazzjoni jitlob koperazzjoni mill-viċin bejn l-Istati Membri u l-Kummissjoni u din ta’ l-aħħar għandha b’mod partikolari tikkontrolla ir-rata b’liema l-kwoti huma wżati u tinforma l-Istati Membri kof xieraq għal-raġunijiet ta’ veloċità u effiċjenza, kounikazzjoni bejn l-Istati Membri u l-Kummissjoni għandha safejn hu possibli, tieħu konnessjoni telematika.
(7) Dan ir-Regolament għandhu jkun applikat mid-dħul fis-seħħ jew mid-data ta’ applikazzjoni provviżorja tal-Ftehim Interim u għandu jibqa japplika sad-dħul fis-seħħ tal-Ftehim ta’ Stabilizzazzjoni u Assoċjazzjoni.
(8) Il-miżuri pprovvduti f’dan ir-Regolament huma bi qbil ma’ l-opinjoni tal-Kumitat tal-Kodiċi tad-Dwana,
ADOTTAT DAN IR-REGOLAMENT:
Artikolu 1
1. Meta prodotti li joriġinaw mill-Kroazja huma mnizzla fil-lista ta’ l-Anness u huma f’cirkolazzjoni ħielsa fil-Komunità, akkumpanjati minn prova ta’ oriġini kif provdut fil-protokoll oriġinali għall-Ftehim Interim u tal-Ftehim ta’ Stabilizzazzjoni u Assoċjazzjoni, għandhom jieħdu benefiċċju min-dazju mnaqqas jew zero għall-dazju fuq dwana, fil-livelli u fil-limiti tal-kwoti tat-tariffi annwali tal-Komunità speċifikati f’dan l-Anness.
2. Il-kwoti tat-tariffi msemmija f’dan l-Artikolu għandu jkun amministrat mill-Kummissjoni bi Ftehim ma’ l-Artikolu 308a sa 308ċ tar-Regolament (KEE) No 2454/93.
3. Kull Stat Membru għamdu jiżgura li l-importaturi tal-prodotti ikkonċernati għandhom aċċess ugwali u kontinwu għal-kwoti tat-tariffi sakemm il-bilanċ tal-volum tal-kwoti relevanti tippermetti.
4. Komunikazzjonijiet li jirreferu għal-ġestjoni tal-kwoti tat-tariffi bejn l-Istati membri u l-Kummissjoni għandha tkun effetwata, kemm hu possibli b’konnessjoni telematika.
Artikolu 2
L-Istati Membri u l-Kummissjoni għandhom jikkooperaw mill-viċin biex jiżguraw l-osservanza ta’ dan ir-Regolament.
Artikolu 3
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill 1 ta’ Jannar 2002, u għandha jibqa japplika sakemm jidħol fis-seħħ il-Ftehim ta’ Assoċjazzjoni u Stabilizzazzjoni.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 19 Diċembru 2001.